69 expedients de diferents entitats seran enviats al Comité Interdestinos de Turespaña per a l'obtenció o renovació del distintiu de qualitat turística SICTED
09 de novembre 2018

![](/media/w2lkulvh/83_c_sicted_01.jpg)  
  

La taula de qualitat ha aprovat este dijous els 69 expedients que han superat l'avaluació i que ara seran enviats al Comité Interdestinos de Turespaña, que s'encarrega d'atorgar el distintiu Sistema Integral de Qualitat Turística Espanyola en Destinacions (SICTED), amb l'objectiu que estes empreses aconseguisquen este reconeixement o si escau, el renoven.

  

La reunió ha comptat amb la participació de la regidora de Turisme de l'Ajuntament de Sagunt, Natalia Antonino, que ha actuat de presidenta de la taula. Representants de ASECAM, Associació de Comerciants Ciutat de Sagunt, la tècnica de Qualitat de València Turisme, la tècnica de Turisme de l'Ajuntament de Sagunt i la gestora SICTED.

  

Així, els assistents han destacat que el projecte és molt positiu i que solament treballant conjuntament amb els empresaris es podrà fer de Sagunt una destinació turística de qualitat.

  

La delegada ha explicat les millores que han realitzat les empreses distingides en SICTED, com per exemple la continuïtat de les visites ‘Coneix la teua destinació’ on s'han realitzat visites al patrimoni històric de la mà d'una empresa adherida al SICTED i les visites que s'estan duent a terme en la Casa Penya, situada en la Marjal de Almardà- Almenara.

  

També s'ha efectuat per segona vegada la campanya ‘Qui està darrere d'este somriure?’, que enguany amplia el seu període de vigència fins al 12 de novembre. El sorteig dels premis tindrà lloc el pròxim dia 15.

  

Altra millora d'enguany ha sigut la creació de taules de treball intersectorials on es tracten problemàtiques i inquietuds que compartixen els empresaris. Així com el mesurament en l'àmbit econòmic de l'impacte del turisme en les empreses del SICTED.

  

Antonino fa, a més, un balanç de les enquestes que realitzen els turistes tant en els establiments on s'allotgen, com en les oficines de Turisme, i destaca el creixement com a punt excel·lent de l'oferta cultural i d'oci. Després d'alguns suggeriments respecte a esta oferta en les enquestes d'anys anteriors, s'ha pogut treballar en açò fins a aconseguir que els turistes ho vegen com un punt fort de la nostra destinació.

  

També destaquen la seguretat, el comerç, la informació turística, els servicis de restauració, l'allotjament i la relació qualitat-preu. Un altre punt molt positiu és que el 98% de visitants recomanaria la nostra destinació.

  

Així mateix, la tècnica de Qualitat de València Turisme ha indicat que la nova metodologia del SICTED s'implantarà a partir de l'any que ve i el farà més dinàmic i participatiu.​

*   [](http://www.facebook.com/sharer.php?u=https://aytosagunto.es/va/actualitat/69-expedients-de-diferents-entitats-seran-enviats-al-comite-interdestinos-de-turespana-per-a-l-obtencio-o-renovacio-del-distintiu-de-qualitat-turistica-sicted/ "Facebook")
*   [](http://twitter.com/share?url=https://aytosagunto.es/va/actualitat/69-expedients-de-diferents-entitats-seran-enviats-al-comite-interdestinos-de-turespana-per-a-l-obtencio-o-renovacio-del-distintiu-de-qualitat-turistica-sicted/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/69-expedients-de-diferents-entitats-seran-enviats-al-comite-interdestinos-de-turespana-per-a-l-obtencio-o-renovacio-del-distintiu-de-qualitat-turistica-sicted/ "Linked In")
*   [](mailto:?body=https://aytosagunto.es/va/actualitat/69-expedients-de-diferents-entitats-seran-enviats-al-comite-interdestinos-de-turespana-per-a-l-obtencio-o-renovacio-del-distintiu-de-qualitat-turistica-sicted/)